Document ID: 32002R2147

Uredba Komisije (ES) št. 2147/2002
z dne 2. decembra 2002
o spremembi Uredbe (ES) št. 1455/1999 o standardu trženja za papriko
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 2(2) Uredbe,
ob upoštevanju naslednjega:
(1) Uredba Komisije (ES) št. 1455/1999 [3], spremenjena z Uredbo (ES) št. 2706/2000 [4], je določila predpise za predstavitev in označevanje enot pakiranja za papriko.
(2) Zaradi preglednosti svetovnega trga, je treba upoštevati nedavne spremembe standarda za paprike, ki ga priporoča Ekonomska komisija OZN za Evropo, ki predpisuje, da ni nujno, da enota pakiranja, v kateri so paprike različnih barv, vsebuje tudi enako število paprik vsake barve, če pakiranje kaže ustrezno označbo. Poleg tega je primerno določiti, da enota pakiranja za potrošnike lahko vsebujejo ne samo paprike različnih barv, ampak tudi paprike različnih tipov.
(3) Določbe, ki zadevajo označevanje, je treba razjasniti v zvezi z več točkami, zlasti glede označevanja enot pakiranja za potrošnike, ki vsebuje paprike različnih tipov in barv.
(4) Zato je treba spremeniti Uredbo (ES) št. 1455/1999.
(5) Da bi uporabili določbe te uredbe, morajo trgovci začeti izvajati nekatera tehnična prilagajanja, zlasti glede njihove opreme za pakiranje. Ta uredba se zaradi tega začne uporabljati po dovolj dolgem obdobju po datumu začetka njene veljavnosti.
(6) Ukrepi, ki jih predvideva ta uredba, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Priloga k Uredbi (ES) št. 1455/1999 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od prvega dneva tretjega meseca po začetku njene veljavnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. decembra 2002

Labels: 3
17